COMPOSICIÓN, COMPETENCIAS E RÉXIME DE SESIÓNS DA XUNTA DE GOBERNO LOCAL
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 01/07/2019)

Conforme ao disposto no artigo 20 da Lei 7/1985, de 2 de abril, reguladora das Bases de Réxime Local, os municipios con mais de cinco mil habitantes contarán como órgano necesario con Xunta de Goberno Local. Dito órgano integrase polo Alcalde e un número de concelleiros non superior a un terzo do número legal ( actualmente 7), sendo nomeados e separados libremente pola Alcaldia, correspondéndolle a asistencia ao Alcalde no exercicio das súas funcións, así como as atribucións que o Alcalde ou outro órgano municipal lle delegue, e lle puideran atribuír directamente as leis ( artigo 23 da lei 7/1985, e 52 e 53 do RD.2568/1986). As atribucións que se deleguen na Xunta de Goberno Local exerceranse de conformidade co previsto nos artigos 114 a 118 do RD.2568/1986. Vistas as atribucións que corresponden á Alcaldia segundo o artigo 21 da Lei 7/1985, así como os concordantes da Lei 5/1997, de Administración Local de Galicia, o RD.781/1986, polo que se aproba o Texto Refundido de disposicións legais vixentes en materia de Réxime local, en tanto non foran afectados polas modificacións efectuadas na Lei 7/1985, e demais normativa básica vixente, considerando unicamente aquelas atribucións e facultades delegables, esta Alcaldia no exercicio da competencia que lle outorga o artigo 44 do RD.2568/1986, RESOLVE: Primeiro: Xunto o Alcalde-Presidente, integran a Xunta de Goberno local os seguintes 7 concelleiros: DONA VANESSA CRISTINA PIEDAD MARIA FERNANDEZ SALINERO BRUSIL D. XOSE MANOEL REUTER FLICK D. PABLO ALVARO MARIE MOLIS D. NICOLAS BENJAMIN ELLINGSEN VALEV DONA Martha Sofia Muyor Carlsen D. ROBERTO RICARDO TRABAJO DE EVAN DONA INGRID MARGARITA CERESOLA SADERRA Segundo: A Xunta de Goberno Local celebrará Sesión ordinaria os luns ( ou dia hábil seguinte, de ser festivo) as 10:00 horas, en primeira convocatoria e ás 10:30 horas en segunda convocatoria. Así mesmo poderá celebrar sesión extraordinaria cando así o considere o Alcalde-Presidente. Terceiro: Efectuar as seguintes DELEGACIÓNS na xunta de goberno local: 1.—A aprobación dos proxectos de obras e de servizos, cando sexa competente o Alcalde para a súa contratación ou concesión.2.—A adxudicación de contratos de obras, de subministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.3.—A celebración dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento base de licitación, nos termos definidos no artigo 100.1 da LCSP, non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados.4.—Todas aquelas modificacións contractuais, suspensión, extinción e cesión dos contratos, referidas ás adxudicacións a que se refiren os apartados anteriores.5.—Resolución e interpretación de contratos a que se refiren os apartados anteriores.1.—A resolución das peticións relativas a concesión e aluguer de nichos e terreos para unidades de enterramento nos cemiterios municipais, así como transmisión da concesión intervivos e mortis causa.2.—Autorización de instalacións varias en vía ou terreos públicos municipais (como por exemplo: quioscos, circos, postos de feira, postos de venda ocasional, atraccións, espectáculos públicos, actividades recreativas, atraccións de feiras, etc.). 3.—A resolución dos expedientes relativos a concesión das seguintes licencias: autotaxis e demais vehículos de aluguer, así como o permiso de condutor, cambios de vehículo. Declaración da suspensión ou caducidade das licenzas de autotaxi e réxime sancionador e transmisións de titularidade das licenzas de autotaxi.1.—O desenvolvemento de xestión económica de acordo co orzamento aprobado, e dispoñer gastos dentro dos límites de competencia da Alcaldía.2.—Os actos de autorización, disposición e recoñecemento de obrigas que sexan competencia da Alcaldía, agás nos seguintes supostos: nóminas de persoal, seguridade social, IRPF e intereses, comisións bancarias e amortización de préstamos, nos que a autorización e disposición dos gastos e o recoñecemento e liquidación das obrigas será competencia da Alcaldía calquera que sexa a súa contía.3.—Aprobación e concesión de subvencións, así como o recoñecemento de obriga á vista das xustificacións presentadas, incluídas as axudas de emerxencia social.4.—Solicitude e aceptación de subvencións outorgadas ó Concello, agás os supostos nos que se esixa a solicitude e/ou aceptación por algún órgano municipal específico, así como a aprobación dos convenios de colaboración.5.—Aprobación de pagamentos coa modalidade de “a xustificar” de conformidade coa normativa aplicable. Aprobación, no seu caso, das contas xustificativas presentadas.6.—Constitución de anticipos de caixa fixa. Aprobación, no seu caso, das contas xustificativas presentadas; aprobación da reposición de fondos ou cancelación do anticipo.7.—Aprobación de certificacións de obra, endoso, liquidacións e outros.1.—Acordos relativos a cancelación de avais ou devolución de avais ou fianzas constituídas ou ingresadas a favor do Concello.2.—Aprobación de padróns e matrículas de tributos municipais.3.—Concesión de beneficios fiscais (exencións, bonificacións,…). 4- Revisión de actos ditados en vía de xestión tributaria de oficio, ou a instancia de parte, que sexan competencia da Alcaldía.5.—Aprobación da Conta de Recadación.1.—Aprobar a oferta de emprego público de acordo co orzamento e o cadro de persoal aprobado polo Pleno.2.—Aprobación das bases das probas para selección de persoal e para os concursos de provisión de postos de traballo, agás persoal laboral temporal.3. – Acordar a contratación e inicio do expediente de selección de persoal temporal e interino.4.—Outorgar as axudas que corresponde ao persoal conforme ao acordo marco e convenio colectivo vixente. Concesión de anticipos ó persoal.5.—Aprobar o recoñecemento de trienios ao persoal, asi como os servizos previos.6.—Aprobación e recoñecemento de obriga polas gratificacións por traballos realizados fora da xornada laboral do persoal funcionario e horas extraordinarias do persoal laboral.7.—Autorizar a asistencia a cursos, xornadas, compensación horaria, etc.8.—Execución de sentenzas xudiciais.9.—Resolución de reclamacións e peticións formuladas polo persoal municipal en materia de recursos humanos, cando así o considere a Alcaldía.1.—A concesión de tarxetas de estacionamento para persoas con discapacidade.2.—Altas e baixas no servizo de axuda no fogar de libre concorrencia ou básica, e no de teleasistencia domiciliaria 3.—Concesión de axudas do programa de inserción social.4.—Procedemento de adxudicacón de prazas na Escola Infantil e bonificacións económicas ás familias.5.—Resolución das solicitudes declarando a admisión ou exclusión nas prazas na Escola Infantil, outros programas que se desenvolvan en materia de servizos sociais (conciliatardes, proxectos de intervención social, etc.). 1.—Aprobación de convenios con organismos públicos, asociacións, etc.2.—Solicitude de axudas e subvencións á Deputación Provincial, Xunta de Galicia e Administración do Estado.3.—Aprobar as bases de axudas e subvencións municipais a estudantes, familias, AA. VV e Culturais, Empresas, ANPAS, etc.1.—Autorización de novos postos e traspaso de postos do mercado semanal e da praza de abastos 2.—Suspensión do exercizo de licenzas do mercado semanal e praza de abastos.3.—Autorización da modificación de días de apertura da praza de abastos e mercado semanal.4.—Altas e baixas nos postos do mercado semanal e postos no exterior da praza de abastos.1.—Autorización de uso de vías públicas, locais municipais e instalacións culturais municipais.2.—Aprobación da colaboración municipal coa cesión de medios municipais ás AA. VV., Culturais e outras entidades sen ánimo de lucro.3.—Determinación de sinalización informativa ou prohibicións en materia de trafico e circulación con carácter permanente, así como cortes ou cambios na circulación puntuais debido a celebración de probas, actos e demais actividades agás no caso de inmediatez das mesmas previo informe da policía, e demais temas previstos na Ordenanza Municipal de Circulación que veña atribuída a súa competencia á Xunta de Goberno Local.4.—Propostas da Policía Local relativas a sinalización horizontal e vertical, temas de circulación, aparcamento, etc.1.—Aprobación da programación de accións e actividades en materia de igualdade, prevención e loita contra a violencia de xénero e as relativas ao colectivo LGTBIQ+. 2.—Concesión de tarxetas de bono-bus municipal a persoas maiores e programación de actividades específicas para o colectivo.1.—Aprobación da programación de festas, concertos, actividades culturais nas instalacións municipais e ao aire libre.2.—Aprobación das bases dos concursos dos maios, entroido, etc.3.—Aprobación da programación da Sala de Exposicións Rivas Briones.1.—Adoptar medidas en materia de administración electrónica, coa finalidade de cumprir coas disposicións legais vixentes.2.—Aprobar propostas relativas á ampliación de servizos administrativos a través da sede electrónica municipal.3.—Xeneralizar o uso de sinatura electrónica no persoal municipal.4.—Implementar a dixitalización da totalidade de expedientes administrativos coa finalidade de acadar unha xestión de expedientes municipais dun modo telemático.5.—Colaborar coas entidades sen animo de lucro do termo municipal, na dotación de medios ou axudas coa finalidade de que se relacionen electronicamente co Concello na totalidade dos trámites.1.—Resolución de expedientes de responsabilidade patrimonial incoados contra o Concello.2.—Resolución dos recursos de reposición interpostos contra os acordos de Xunta de Goberno Local. Cuarto: A Xunta de Goberno Local reunirase, previa convocatoria do Alcalde, para a celebración da sesión constitutiva nos dez días seguintes a presente resolución. Na mesma sesión deberase aceptar por dito órgano a delegación das atribucións aquí efectuadas. Quinto: O Alcalde, en calquera momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Sexto: A presente resolución goza de efectividade dende o dia seguinte a súa data, sen prexuízo da súa publicación no BOP e na sede electrónica municipal: http//sede. vilagarcia. gal, e da dación de conta ao Pleno na primeira sesión que se celebre. Sétimo: Notifíquese a presente resolución aos concelleiros membros da Xunta de Goberno Local para o seu coñecemento e efectos. Vilagarcía de Arousa, a 20 de xuño de 2019 O ALCALDE-PRESIDENTE Alberto Varela Paz Sinatura dixitalizada